Når en organisation som Danske Gymnasieelevers Sammenslutning ender med at blive styret af få med meget venstreorienterede holdninger, gør det, at de mere midtersøgende gymnasier ikke føler, de er velkomne i DGS, og dermed ender med ikke at være repræsenterede.

Da vi ankom til ’den politisk neutrale’ organisation DGS’ landsmøde i år, blev vi mødt af OK18-bolsjer og spørgsmålet om, hvorvidt vi identificerer os som mand eller ikke-mand, så vi kunne få et af de kønsopdelte talerkort.

Det søde bolsje begyndte at smage bittert, da landsmødets deltagere fredag aften, uden debat, rakte det gule stemmekort i vejret og stemte for at tillade, at et regnskab til 2,5 mio. kr. udformet af gymnasieelever ikke var revideret af en bogholder.